Samarqand viloyatida noqonuniy aviakassa tashkil qilgan shaxs aniqlandi

Departamentning Samarqand viloyati Kattaqo‘rg‘on tuman bo‘limi tomonidan tergovga qadar tekshiruv o‘tkazildi. Bu haqda Bosh prokuratura matbuot xizmati xabar bermoqda.
Uning davomida, fuqaro G.A. davlat ro‘yxatidan o‘tmasdan noqonuniy aviakassa tashkil qilib, 8 nafar fuqaroga aviachipta olib berish evaziga firibgarlik yo‘li bilan 16,8 mln. so‘m va 100 AQSh dollarini qo‘lga kiritganligi aniqlangan.
Mazkur holat yuzasidan fuqaro G.A.ga nisbatan O‘zbekiston Respublikasi Jinoyat kodeksining tegishli moddalari bilan jinoyat ishi qo‘zg‘atilib, tergov harakatlari olib borilmoqda.